Gereformeerde Kerk Bloempark Die Drie-eenheid (Sondag 8) - PDF
Download "Gereformeerde Kerk Bloempark Die Drie-eenheid (Sondag 8)"
1 Gereformeerde Kerk Bloempark Die Drie-eenheid (Sondag 8) Teks: Verskeie & HK Sondag 8 Inleiding Geliefdes, die Drie-eenheid van God is seker van die meeste moeilike dinge om te verstaan, en gewoonlik van die eerste dinge wat deur mense aangeval word Dat God een Goddelike wese, en terselftertyd drie Persone is, is vir ons menslike verstand moeilik om te verstaan. Maar selfs al is dit moeilik vir ons om dit te verstaan, moet ons dit nogsteeds in die geloof aanvaar, want dit is hoe God homself aan ons bekendmaak. In die preek kyk ons hoe God ons deur die Bybel leer dat Hy n Drie-enige God is, en daarna kyk ons onderskeidelik na die werk van God die Vader, God die Seun, en God die Heilige Gees. 1. Die Bybel leer ons dat God Drie-enig is In die Kategismus word die vraag gestel: Terwyl daar tog net een, enige goddelike Wese is, waarom praat jy van drie, naamlik die Vader, die Seun en die Heilige Gees? Daarop word geantwoord: Omdat God Hom so in sy Woord geopenbaar het.
2 Dit is dus duidelik dat ons belydenis geen poging aanwend om die drie-eenheid van God te verduidelik nie. Daar word eenvoudig net bely dat God een God is wat bestaan uit die Vader, Seun en Heilige Gees, want dit is hoe God Hom aan ons geopenbaar het. Ook in die NGB word hieroor gepraat, en dan word in Art 9 bloot net n klomp tekste aangehaal om dit uit die Skrif te stel. Vir die belydeniskinders verduidelik ek dit altyd so ons kan n pen uitmekaar uit haal, bekyk, kyk hoe werk dit, en hom dan weer inmekaar sit. Hoekom? Want ons is die pen se meerdere, ons is die skepper van die pen. n Pen kan dit nie met ons doen nie. So ook met God ons kan hom nie uitmekaar uithaal, bestudeer en kyk hoe Hy werk en is nie, want Hy is ons meerdere, Hy kan dit met ons doen, want Hy is ons Skepper en nie andersom nie. Ons kan op die beste werke, en die openbaring (Bybel) van God aan ons bestudeer. Tog is die woord Drie-eenheid nie n woord wat direk uit die Skrif kom nie, dis n afgeleide begrip. Daarom dat die Drie-eenheid n belydenis saak is, ons kan ons bes doen om dit te verduidelik maar op die einde van die dag bly dit n geloofssaak. Daarom is die woorde van Jesus in Joh. 20:29 ook belangrik i.v.m. die Drie-eenheid: Gelukkig is die wat nie gesien het nie en tog glo. Die eerste ding wat ons moet verstaan is dat die Drie-eenheid onderskei kan word, maar nie geskei kan word nie. Want daar is een God. Die een is nie sonder die ander nie. (Skyfie met Engelse woorde) Kom ons begin by die begin en kyk of hierdie Woord Drie-eenheid- n Skriftuurlike woord is. Ons begin by Genesis 1:26 en 27 toe God gesê het: Kom ONS maak die mens as ONS verteenwoordiger, ONS beeld... Let op hoe daar van God in die enkelvoud en die meervoud gepraat word.
3 In Genesis 1 word egter nog nie gesê hoeveel Goddelike Persone daar is nie. Maar wat in die Ou Testament nog onbekend is, word in die Nuwe Testament duidelik geopenbaar. Toe Jesus gedoop is, het die Heilige Gees in die gedaante van n duif op Hom neergedaal, en die Vader het uit die hemel gesê: Dit is my geliefde Seun. Oor Hom verheug ek My (Matt. 3:16,17). En in die Groot Opdrag van Jesus staan daar: Gaan dan na al die nasies toe en maak die mense my dissipels: doop hulle in die Naam (enklv) van die Vader en die Seun en die Heilige Gees. (Matt. 28:19). En Luk 1:35 sê: Die engel antwoord haar: Die Heilige Gees sal oor jou kom, en die krag van die Allerhoogste sal die lewe in jou wek. Daarom sal die een wat gebore word, heilig genoem word, die Seun van God. Geliefdes, as jy n mens is, dan gaan jou seun tog ook n mens wees, en as jy n aap is, dan gaan jou seun ook n aap wees. So, as die Vader God is, en Hy noem Jesus sy Seun, en die engel noem Jesus sy Seun, gewek deur die krag van God dan moet Jesus tog ook God wees, dis net logies. En reeds in die OT word dit al duidelik luister na Jes 43:10: Jes 43:10: 10 Israel, julle is my getuies, sê die Here, en ook my dienaar wat Ek uitverkies het sodat julle My kan ken en in My kan glo en kan besef dat Ek die Here is.
4 Voor My was daar geen god nie, en na My sal daar ook nie een wees nie, 11 Ek, Ek is die Here, buiten My is daar geen redder nie. Dus net een God!!! Maar merkwaardig - dieselfde boek Jesaja, wat uitdruklik sê dat daar net een God is, noem Jesus ook sterke God en ewige Vader (Jes 9:5) 5 Vir ons is n Seun gebore, aan ons is n Seun gegee; Hy sal heers, en Hy sal genoem word: Wonderbare Raadsman, Magtige God, Ewige Vader, Vredevors. Jesaja leer dus dat die Vader en die Seun beide waarlik God genoem word. Hy leer dat daar net een ware God is. Dit beteken dat hierdie twee Goddelike persone saam een God moet wees. Dit is nie so onverstaanbaar nie: twee menslike persone is dan ook een in die huwelik. Dieselfde met die Heilige Gees Jesus kom van die Vader, dus God, en die Heilige Gees kom van die Vader en van Jesus, dus ook God. Johannes 14:26 sê:...en wanneer die Vader in
5 my Naam die Voorspraak, die Heilige Gees, stuur, sal Hy julle alles leer en julle herinner aan alles wat Ek vir julle gesê het. Uit Handelinge 5:3 en 4 is dit baie duidelik dat die Heilige Gees n persoon is en dat Hy God is. Hier sê Petrus aan Ananias dat hy vir die Heilige Gees gelieg het en direk daarna verklaar hy: Jy het nie vir mense gelieg nie, maar vir God. Al drie Persone word ook genoem in die seën van 2 Kor. 13:13 wat oor die gemeente uitgespreek word: Die genade van die Here Jesus Christus en die liefde van God en die gemeenskap van die Heilige Gees sal by julle almal wees. Die Bybel leer ons dus baie duidelik dat daar net een God is Deut 6: 4 Luister, Israel, die Here is ons God, Hy is die enigste (enige Here uniek en enkelvoudig) Here. Dus is daar een goddelike wese God, en hierdie een God bestaan uit drie persone, naamlik die Vader, die Seun en die Heilige Gees. Dus n Drie-enigheid. Die woord kom dalk nie in die Bybel nie, maar die konsep wel! Kom ons kyk nou onderskeidelik na elke Persoon in die Drie-eenheid se werk. 2. Die werk van God die Vader Die Vader is die Skepper van alle dinge. Hy het net gepraat en alles wat bestaan, is gemaak. Daarom sal al die verlostes op die nuwe aarde die Vader as Skepper eer en prys. Hulle sal
6 sê: Here ons God, U is waardig om die heerlikheid en die eer en die mag te ontvang omdat U alles geskep het; deur u wil het alles ontstaan en is dit geskep (Open. 4:11). Die Vader het ons gemaak en Hy laat ons lewe. Hy is ons Skepper en ook ons Vader. Soos n vader sorg vir sy kinders, so sorg Hy vir ons (Psalm 103:13). Hy dra ons deur die lewe en Hy gee vir ons alles wat ons nodig het. En Hy laat alles ten goede meewerk vir die wat Hom lief het (Rom. 8:28). 3. Die werk van Jesus Christus God die Seun is ons Verlosser. Deur die sonde het daar n kloof tussen God en ons gekom en ons het die dood oor onsself gebring. Maar deur Hom is die ons weer met God versoen en is die dood oorwin. Dink bietjie na oor alles wat Jesus Christus vir jou gedoen het. Hy is in krip gebore en het aan n kruis vir jou sondes gesterf. Deur sy opstanding het Hy die dood oorwin en word jy daarvan verseker dat jy ook eendag uit die dood sal opstaan. Hy het na die hemel opgevaar en aan die regterhand van God gaan sit waar Hy nou as Koning oor die hemel en aarde regeer en vanwaar Hy sy kerk versorg en beskerm. Aan die regterhand van die Vader pleit Hy vir jou. Wanneer jy as gevolg van jou menslike swakheid nog sonde doen vra Hy dat God jou sal vergewe op grond van dit wat Hy vir jou gedoen het. Met Jesus se eerste koms, het Hy gekom as Verlosser. Met sy tweede koms, kom Hy as regter om die lewendes en die dooies te oordeel. Diegene wat op die oordeelsdag nie in Hom wil glo en aan Hom gehoorsaam wil wees nie, sal op hierdie dag die ewige hel tegemoet gaan. Maar diegene wat in Hom glo as hulle Verlosser en Saligmaker sal op die dag saam met Hom die ewige lewe ingaan.
7 4. Die werk van die Heilige Gees Die Heilige Gees is die een wat die lewe gee. Waar die Gees Hom onttrek, daar tree dood is. Dit is die Gees wat ons lei tot ware bekering, wat ons deur die geloof aan Christus verbind en so aan ons die ewige lewe gee. Dit is die Heilige Gees wat ons lei om al hoe meer soos kinders van God te lewe, en wat ons al hoe meer na die wil van God laat vra sodat ons elke dag nader aan Hom lewe. Jesus noem Hom ook woorde soos die Trooster, of die Voorspraak. Daarom moet jy geliefde broer en suster, nie die werk van die Heilige Gees in jou lewe teenstaan nie. Moenie die Heilige Gees bedroef nie, maar laat Hy beheer oor jou lewe neem. Dan sal jy ervaar hoe wonderlik dit is om as n geesvervulde mens te lewe. Slot Ten slotte, geliefde broers en susters. Die Vader, Seun en Heilige Gees is al drie God die een is nie minder as die ander nie. Die Bybel leer ons dat elkeen n spesifieke plek en taak binne die Drie-eenheid het. Tog kan die drie Persone nooit van mekaar geskei word nie. Waar die Een is, is die ander twee ook. Hulle kan nie uit mekaar getorring word nie. Die Groot Opdrag wat Jesus ons in Matt. 28:19 gee is dat ons hierdie Drie-eenheid in die wêreld moet verkondig. Teenoor die wêreld, Moslems, Jode en Jehovah-getuies bely ons dat daar n Drie-enige God is. Die Vader het ons verlossing beplan, Jesus Christus het ons verlossing kom uitvoer, en die Heilige Gees maak die verlossing ons eiendom.
8 Die leerstelling oor die Drie-eenheid is inderdaad vir ons n geheimenis wat ons nie met ons menslike verstand kan verstaan nie. Dit beteken egter nie dat ons dit moet verwerp nie. Paulus noem in Efesiërs 5:31 en 32 n eenvoudige ding soos die huwelik n geheimenis en verwerp ons dit? Sodra ons daarin kan slaag om God logies te verklaar of te verstaan, bring ons God af tot op ons vlak en dan is God nie meer God nie. Mag hierdie leer van die Drie-Eenheid in jou hart leef, en mag jy vanaand net weer besef ons aanbid n God wat ver bo ons verstand is. Mag die Vader, Seun en Heilige Gees jou lewe rig en regeer. AMEN
God, die Almagtige, en die geboorte en lewe van die kerk
1 God, die Almagtige, en die geboorte en lewe van die kerk Abraham: from embers to a flame Dr AH Bogaards 2012 Lees: Genesis 17 Teks: Genesis 17:1 1. Inleiding In ons tyd is daar n groot diskussie aan
Deur die eeue heen het hierdie vraag mense besig gehou. Met hierdie vraag kom ons by dit wat die kern en die hartklop van ons Christelike geloof is.
1 Lees: Matt.16:13-23 Teks: Matt.16:16-18 Sondag 12 Datum: 21 Februarie 2016 Psalms: Ps.118:1,2; 118:3,8; Ps.32:1; Ps.118:11,12; Ps.118:13,14 1. Inleiding: Wat dink u van Jesus? Deur die eeue heen het